Dopravná nehoda v Bánovciach nad Bebravou09. 09. 2020
Dňa 8. septembra, krátko pred deviatou hodinou ráno, bola ohlásená dopravná nehoda dvoch osobných motorových vozidiel, ktorá sa stala na ulici Andreja Hlinku v Bánovciach nad Bebravou.
Na zásah boli vyslaní štyria príslušníci Hasičského a záchranného zboru z Bánoviec nad Bebravou s jedným zásahovým vozidlom.
K dopravnej nehode došlo v priestore križovatky, ktorú havarované automobily čiastočne blokovali. Pri udalosti sa z dvoch účastníkov zranila jedna osoba, ktorej prvú pomoc poskytoval okoloidúci občan. V dôsledku zrážky vozidiel došlo k úniku prevádzkových kvapalín, ktoré boli vytečené na vozovke.
Zasahujúci hasiči poskytli zranenému vodičovi predlekársku pomoc a vozidlá zabezpečili proti vzniku požiaru. Po príchode posádky zdravotníkov ZZS bola zranená osoba transportovaná do nemocnice na ďalšie ošetrenie.
Príslušníci HaZZ prostredníctvom absorpčnej látky zachytili a z vozovky odstránili vytečené prevádzkové kvapaliny. Následne vozidlá odtlačili, po čom bola cesta v danom úseku sprejazdnená v plnom rozsahu.


1-dopravna nehoda v Banovciach nad Bebravou-08.09.2020


2-dopravna nehoda v Banovciach nad Bebravou-08.09.2020
Dôležité odkazy
Krajské riaditeľstvo
HaZZ v Trenčíne
Gen. M.R.Štefánika 20
911 49 Trenčín
tel.: 0961 20 6701
fax.: 032-744 10 17
IČO: 00151866
IČ DPH: SK 2020571520
riaditeľ
plk. Ing. Igor Šenitko
sídlime v budove
Úradu práce, sociálnych vecí
a rodiny v Trenčíne
orientačná mapa (JPG, 236 kB)